hu hu en hu hu hu hu hu hu fr hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu en hu hu hu hu en hu hu en hu hu hu hu en hu hu hu hu hu en hu hu hu hu en hu hu hu hu en hu hu hu en hu hu hu en hu hu hu hu en hu hu hu hu hu en hu hu hu hu en hu hu en hu en en hu hu en en hu hu en hu
Forgalmi rend változások Pomázon | Pomáz Város weboldala
Tájékoztató hatósági bizonyítvány igényléséről a lakás rendeltetési egységekről (rezsicsökkentés)
Pomázi Polgár 2022. szeptemberi száma
Várjuk véleményeiket az időkorlátos várakozási területek bevezetéséről és használatának szabályairól szóló rendelettervezetről
Szelektív és zöldhulladék-gyűjtési naptár - 2022. III. negyedév (július-szeptember)
Szociális buszjárat érvényes próbamenetrendje és útvonala
Jelentkezzen számlálóbiztosnak az őszi népszavazásra
Pomázi képek - Ásztai Csaba műveiből nyílt kiállítás a kastélyban
Döntések a szeptember 29-ei testületi ülésről
Felhívás Bursa Hungarica 2023. Felsőoktatási Önkormányzati Ösztöndíjpályázatra
Meghívó az Aradi Vértanúk Emléknapján tartandó városi rendezvényre
Értsd meg! - Atipikus gyerekek a középpontban
Pomázi képek - Ásztai Csaba képzőművész alkotásaiból nyílik kiállítás
Túlkoros, veszélyes erdő helyett új parkerdő Pomázon
Élő közvetítés a szeptember 29-ei képviselő-testületi ülésről
Szüreti mulatság lesz a kastélyban
Kezdőlap » HÍREK » 1. oldal » Forgalmi rend változások Pomázon
Forgalmi rend változások Pomázon
A városban érvénybe lépő forgalmi rend változásokról Ország István, a Városfejlesztési, Városüzemeltetési és Műszaki Bizottság elnökét kérdezte a Pomáz Online.
A részletes változások a videó alatt olvashatóak.
A lakossági kéréseknek eleget téve és a képviselő-testület döntése értelmében a következő forgalmi rend változások lépnek életbe Pomázon:
• Huszár utca – Kartal utca
A Huszár utcában az engedélyezett sebességet, a Kartal utca utáni szakaszon a „Sebességkorlátozás (40 km/h)” tábla megismétlésével mérséklik , a Tél utcai kereszteződés problémájának orvoslására.
A Tél utcában és Huszár utcában a hiányzó útburkolati jelek felfestésével a kanyaradó irány sávtartásának elősegítésével és forgalomtechnikai tükör kihelyezésével igyekeznek a korábbi közlekedési problémákat orvosolni.
A csomópontban a Huszár utcán balra, a Tél utcába kanyarodó járműveknek kell elsőbbséget adnia a Huszár utcán északról érkezőknek.
• Honfoglalás útja – Kadarka utca
Mindkét utcában 30 km/h az engedélyezett sebesség. Az egyenrangú kereszteződések kialakítása érdekében a Kadarka utcán az „Elsőbbségadás kötelező” táblát eltávolítják.
A Táncsics Mihály utca egyirányúsítását támogatta a lakosság, a Beethoven utca és a Somogyi-Bacsó utca között a Somogyi-Bacsó utca felé.
Megmarad a Lakó-pihenő övezeti besorolás, a Beethoven utca azonban kikerül a csillapított övezetből annak érdekében, hogy a Bihari János utca végén található vállalkozások és az óvoda elérhetőek legyenek. Megtartják a Beethoven utcában jelenleg is kint lévő sebességcsökkentő bordákat és a hozzájuk tartozó sebességkorlátozást.
A jelenlegi Lakó-pihenő övezet kijelölése tehát két részre „szakad”, lesz egy nyugati Lakó-pihenő övezet, és egy keleti Lakó-pihenő övezet. A csúcsidőszakban tapasztalt átmenő forgalom megakadályozására a Szentendrei úttal párhuzamos utcán, a Táncsics Mihály utcának egy szakaszán egyirányúsítás került bevezetésre.
A jelenlegi forgalmi viszonyokat megtartva, az elsőbbségi viszonyokat megváltoztatva módosul a forgalmi rend:
- A Luppa Vidor utca elsőbbsége megszűnik, a csomópontban a Luppa Vidor utca alárendelt forgalmi irányként lesz kialakítva, „Állj! Elsőbbségadás kötelező” szabályozás bevezetésével.
- A tervezett kialakításban szinte valamennyi meglévő forgalmi irány megmarad, a Luppa Vidor utca elsőbbségének alárendelése és a burkolati jelek felfestése (forgalomtól elzárt terület, megállás helyét jelző vonal, úttest kijárati széle burkolati jel felfestése, záróvonal felfestése az átlépőkkel) egyértelműsíti a csomópont forgalmi viszonyait.
- A Plébánia utca és a Fáy András utca felől nem lehet a Bem József utca és a Szerb utca irányába közlekedni, mivel mindkét utca ellentétes irányban egyirányú.
• Damjanich utca – Balogh Ádám utca kereszteződésénél
• Budakalászi út – Bajcsy-Zsilinszky utca kereszteződésénél
• Tél utca – Boglárka utca kereszteződésénél
Az Orgona utcán mérséklik a megengedett sebességet, a Pataksor utca – Szegfű utca között 20 km/h vonali sebességkorlátozás bevezetésével, az érintett szakaszon „Sebességkorlátozás” (20 km/h) táblák kihelyezésével.
Az Orgona utca és a Diófa utca végén „Mindkét irányból behajtani tilos”, és „Kivéve célforgalom” kiegészítő táblákat helyeznek ki az eddig jelentős átmenő forgalom csökkentésének érdekében.
• Boglárka utca – a Szőlőtelep utca egyirányúsítása
A Boglárka utcát az Álmos utca és a Szőlőtelep utca között bevonják a Korlátozott sebességű övezetbe (30km/h).
A Boglárka utca – Álmos utca csomópontjában megváltoznak az elsőbbségi viszonyok. Eddig a Boglárkán haladóknak volt elsőbbsége az Álmos utcából érkezőkkel szemben. Most a Szőlőtelep utca felől érkezőknek kell elsőbbséget adni az Álmos utcába illetve az Álmos utcából érkezőknek.
Az utcában a 30 km/h csökkentett sebesség megtartása érdekében valamennyi csomópont után kihelyezik a „Sebességkorlátozás (30 km/h)” táblát.
A táblák mellett az utca két végén – a Budakalászi út felől és a Vörösmarty út felől – a 30 km/h sebességhatárt útburkolati jellel is megerősítik a sebességkorlátozásra való figyelmeztetést.
• Dózsa György utca
Megmarad az utca egyirányú forgalmi rendje .
Kihelyezik a hiányzó „Korlátozott sebességű övezet” (30 km/h) táblát a Dózsa György utca – József Attila utca csomópontjában.
Megállni tilos táblák kerülnek kihelyezésre, ennek értelmében az utcában parkolásra csak az utca bal oldalán lesz lehetőség, de csak abban az esetben, ha 3 m szabad felület a bal oldalon várakozó jármű mellett megmarad.
•  „Motorkerékpárral behajtani tilos” tábla – Panoráma út
•  „Várakozni tilos” tábla – Fáy András utca
• Súlykorlátozás (3,5 t) – Szegfű és Ősz utcák
• Súlykorlátozás (5,5 t) – Plébánia utca
A Goethe utcát a Beniczky utca felől a Gábor Áron utca irányába egyirányúsítják, a Beniczky utca és Goethe köz közötti szakaszon.
Az egyirányú forgalmi rend bevezetése miatt a Goethe utca – Beniczky utca csomópontjában meglévő „ÁLLJ! Elsőbbségadás kötelező” táblát megszüntetik.
A Plébánia utca egyirányú lesz a Fáy András utca felől a Sport utca irányába. A Sport utcát egyirányúsítják a Plébánia utca felől a Kisrét utca irányába .
• Megmarad a Rózsa és Szamóca utcák jelenlegi egyirányúsítása
2013 Pomáz, Kossuth Lajos utca 23-25.
HÍREK • Városunk • Közérdekű • Önkormányzat • Polgármesteri Hivatal • Intézmények • Média • Üvegzseb • Álláspályázatok • Ajánlatkérések • Eladó, bérbeadó ingatlanok • Impresszum • Oldaltérkép • Archívum • Esemény